de da nb da de da da da da da de da da da hu hbs_lat et es da da da en en en de en nb da da sv de nb en da da da fr sv da nb da sv de nb da da fr sv de nb da sv de nb tr da da sv fr nb da sv de nb eo da da da sv de nb da sv da nb da sv de nb da sv de nb da sv da da sv da it en de da de da en da fr pl hu de en da da da de de fr en da da fr it fr de da da da da da ar da
30. april 2009 kage æghvedemelkakaosmørsukkervalnøddervanilje
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg må blankt indrømme at jeg er MEGET glad for kager, og da jeg heldigvis også er ret god til at bage, går der sjældent en weekend uden en eller anden form for kagebageri. Ind imellem kunne jeg godt ønske mig at jeg havde samme flair for løb (volleyball, tennis…), men sådan skulle det bare ikke være – så må jeg leve med lidt ekstra på sidebenene.
Denne brownie-agtige kage er en af dem jeg bliver ved med at komme tilbage til; den er forholdsvis fedtfattig, og til trods for “bare” kakao, smager den som om den er fyldt med god chokolade. Det eneste aber dabei, er altså at den smager bedst dagen derpå, så hvis du har akut kagebehov, så find en anden kage at bage 🙂
Pigerne har haft kagen med til adskillige fødselsdage, og den vækker altid glæde; den har en tæt chokoladesmag, som de fleste er vilde med.
Jeg bager ofte kagen med valnødder eller pekannødder ovenpå; det ser meget dekorativt ud og nøddeskeptikere kan nemt pille nødden af. Man kan nu også komme hele eller halve hasselnødder i dejen; og så pynte den med en smule chokolade – her har jeg brugt både lys, mørk og hvid chokolade, der blot er “drisslet” henover. Man bruger meget lidt chokolade på at få en fed effekt. Desuden har jeg ladet mig fortælle at man kan toppe kagen med skumfiduser; det skulle se flot ud og smage dejligt. Personligt er jeg slet ikke vild med skumfiduser, så jeg har ikke prøvet.
Kagen er nem at gange op, hvis man skal lave den til hele klassen; gang med 3, så passer portionen til ovnens bradepande.
Saras chokoladekage (20*20 cm form)
50-75 g valnødder eller hasselnødder
Æg, sukker og vaniljesukker piskes hvidt. Bland mel med kakao og salt. Kom først halvdelen af melblandingen i dejen, pisk og tilsæt så smørret. Kom dernæst det sidste melblanding i og pisk godt. Fordel dejen i en smurt form (du kan selvfølgelig også fore den med bagepapir) og læg valnødder pænt ovenpå. Hvis du bruger hasselnødder, fordeles de over dejen og stikkes ned under overfladen med en finger.
Bages ved 160 grader midt i ovnen i 30 minutter. Lad kagen afkøle helt (og gerne til dagen efter) førend den skæres i stykker.
2. maj 2009 kl. 7:20
Jeg har også samme bog og den er jo bare helt fantastisk!
Brownien har jeg aldrig prøvet, men mandelkagen med creme og lagkagen med mandelmarengsbunde, hyldeblomstskum og rabarber er nogle kæmpe favoritter herhjemme!
2. maj 2009 kl. 8:32
Det er den der hedder Saras chokoladekage – men eftersom at der ingen forklaring følger med på hvem Sara er, valgte jeg bare at kalde den brownie – da jeg altid serverer den som sådan!
Begge de kager du nævner, har jeg ikke prøvet – der er da heldigvis stadig flere opskrifter jeg har tilgode 🙂
Jeg kan også anbefale æblekage med gams, overraskende god brug af tørt brød!
2. maj 2009 kl. 12:47
Den bog er også blandt mine favoritter. Jeg har ikke prøvet denne opskrift, men der er en af de andre opskrifter på chokoladekage, som er ubehøvlet god! Kan desværre ikke huske, hvad den hedder, men den har pinjekerner som pynt. Og nu får jeg helt mundvand bare ved tanken 🙂
2. maj 2009 kl. 13:02
Endnu en jeg har til gode – men jeg har godt hørt fra en bekendt at den skulle være fantastisk 🙂
11. september 2010 kl. 15:18
Hvis man laver dobbelt eller trippelportion, hvor stor ville du så tro bageformen skulle være i hver af tilfældene?
11. september 2010 kl. 15:23
Trippelportionen passer til ovnens store bradepande, og dobbeltportionen til en stor bageform (ca. 30×35).
God fornøjelse med bagningen.
Brownie-chokoladeis | Signes Mad siger:
2. maj 2012 kl. 21:17
[…] Brownie-chokoladeis (ca. 1 liter) 1 ds. kondenseret mælk 2½ dl piskefløde 100 g mørk chokolade 2½ dl vand 150 g brownie i små tern (jeg brugte denne)  […]
16. januar 2013 kl. 13:02
Jeg prøvede denne opskrift i går (fandt den godt nok på en anden side) efter jeg fik den serveret sidste weekend. Min kage blev bare meget anderledes?
Min blev meget mere klæg og snasket..
Så vidt jeg kan se, er du den eneste der skriver at æg+sukker skal piskes hvide, så jeg ville spørge dig om du ved om det gør nogen forskel?
16. januar 2013 kl. 13:10
Når man pisker æg og sukker hvidt gør det dejen mere luftig- mere luftig dej giver mere luftig kage! Kagen skal jo være snasket, men eftersom at der ingen form for hævemiddel er i, må man jo gerne hjælpe den naturlige hæveproces grundet æggene lidt på vej. God bagning 🙂
Styr lige de der vinger, hva!! | Mor for første gang siger:
3. maj 2013 kl. 19:40
[…] i Gentofte Bibliotekerne. I morges kørte jeg til Gentofte sammen med Olga og en dåse med nybagt brownie (kage er bare bedst når der er tunge ord på bordet!), og meddelte min chef, at jeg pr 31. juli […]
Natalie Gøttsche Jakobsen siger:
6. maj 2013 kl. 20:16
Jeg har lige bagt kagen i dag, til at tage med i skole i morgen, den er blevet rigtig god!! 😉 Det er virkelig utroligt at den bliver så “brownie agtig” uden at der er rigtig chokolade i. 😉 Jeg har så godt nok tilføjet Marabous appelsincrokant chokolade, som jeg fandt på tilbud i vores lokale brugs, jeg har bare hakket chokoladen mere eller mindre groft og puttet stykkerne i dejen lige inden den skulle bages. Jeg synes faktisk det klæder chokoladesmagen rigtig godt at der er noget modspil med noget appelsin, men tror også sagtens at man kan skabe en lignende smag ved f.eks. at putte lidt revet appelsinskal i dejen. 😉
7. maj 2013 kl. 8:45
Fornylig lavede jeg kagen med hele brombær og drys af macadamianødder – den holdt sig saftig i 3 dage og smagte fantastisk. Så jeg vil give dig ret i at lidt frugt klæder den intense chokolade(kakao)smag
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.